# אורות פניקס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורות פניקס הוא השם שניתן לאירוע הופעתם של כתמי אור בשמי פניקס, אריזונה, בליל ה-13 במרץ, 1997. הכתמים, שהיו ככל הנראה פצצות תאורה, התפרסמו לאחר שכמה אנשים דימו לראות בהם עצמים בלתי מזוהים.

על פי עדויות, באותו לילה בסביבות השעה 22:00 נצפו מספר עצמים בלתי מזוהים בשמי העיר פניקס שבאריזונה, ארצות הברית שגררו למס' צפיות נוספות , אחרי ולפני מקרה זה. עצמים אלה נראו כאורות בוהקים אשר ריחפו ולאחר זמן מה דעכו, על פי הנטען, מאחורי רכס הרים, למרות שבתיעוד מצולם קשה להבחין בזאת.

מייחדת ארוע זה על פני עדויות אחרות על מופעי עב"מ, היא העובדה כי למקרה זה היו עדי ראייה רבים, והוא היה בין המדווחים ביותר. עוד לפני כן, כשלוש שעות לפני שדווח על המקרה, נצפו סדרת אורות נוספים, מסודרים בצורת V, מרחפים מעל שמי נבאדה. רבים רואים קשר בין מקרה מוזר זה למקרה של פניקס.

## [עריכה] הסברים לתופעה

תאוריות רבות התפתחו סביב מקרה זה. תאוריה רווחת, ומאוד קשה לביסוס, היא שהעצמים שנצפו הינם כלי טיס של חוצנים. תאוריה נוספת היא שהעצם בצורת V, ואף האורות עצמם, הינם תפוקה של מטוס ביון של ארצות הברית, חמקן. שאלות רבות הועלו כאשר הוצע הסבר זה, כמו מדוע אחד ממטוסי הביון הסודיים והחשובים ביותר ירחף מעל עיר גדולה עם אורות וכו'.

התאוריה המקובלת ביותר, שגם הועלתה בערוץ החדשות המקומי, הייתה שסדרת האורות המוזרים היו פצצות תאורה ששוגרו על ידי מטוסים של בסיס חיל האוויר של ארצות הברית בפניקס. כחיזוק לתאוריה זו נמסר כי אחד מטייסי הבסיס העיד שבאותו לילה הוטלו פצצות תאורה מאחורי רכס ההרים. בעזרת טכנולוגיית עיבוד תמונה על תצלום האורות ניתן היה להסיק כי העצמים נצפו כאשר הם מרחפים ודועכים מאחורי הרכס, כפי שטען הטייס. מנגד, סיבה אחת בולטת לשלילת תאוריה זו היא הקושי בהשגת דיוק כזה בהטלת הפצצות, כך שהעצמים ייצפו ויימדדו כמרחפים במרחק כה מדויק זה מזה ובגובה תואם מאוד, יחסית. יתר על כן, באותו לילה לא הופיע כל כלי טיס על המכ"מ של מגדלי הפיקוח המקומיים.

## [עריכה] קישורים חיצוניים

- אתר המוקדש למקרה אורות פיניקס
- סרטון קצר המתעד את אורות פיניקס באתר YouTube

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%95%D7%AA_%D7%A4%D7%A0%D7%99%D7%A7%D7%A1.html

קטגוריה: עצמים בלתי מזוהים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English